# Carolina Bastida Serra

Carolina Bastida Serra (Andorra, 1980), coneguda també com a Carli Bastida, és una lingüista, investigadora i professora andorrana llicenciada en filologia hispànica per la Universitat de Barcelona i doctora en l'àmbit de la lingüística i la comunicació electrònica per la Universitat d'Andorra. Coordina el Grup de Recerca en Llengües de la Universitat d'Andorra i es dedica a la docència en l'àmbit universitari.

## Trajectòria

Carolina Bastida Serra va obtenir el seu doctorat a la Universitat d'Andorra l'any 2017 amb un treball sobre la comunicació electrònica textual entre joves en català, amb el qual va esdevenir una de les deu primeres persones a doctorar-se en aquesta Universitat. La seva tasca investigadora des de llavors s'ha centrat principalment en el llenguatge i la telecomunicació, la sociolingüística d'Andorra i la neologia en llengua catalana.
Ha exercit la docència a la Universitat d'Andorra i en diverses universitats catalanes com la Universitat Autònoma de Barcelona, on imparteix assignatures de sociolingüística i psicologia del llenguatge. Exerceix també de representant de la Universitat d'Andorra a la comissió permanent de la Xarxa Vives d'Universitats.
Bastida Serra ha fet incursions en el món de la literatura i la traducció, i ha publicat poemes i relats en revistes com Portella: Andorra, lletres, arts. L'obra més destacada és Nou llegendes, publicada l'any 2011 per l'Editorial Andorra, amb il·lustracions d'Arnau Pérez Orobitg, que recupera nou de les llegendes més emblemàtiques de les Valls d'Andorra i que va servir d'inspiració per a un projecte artístic al Principat d'Andorra. També fou una de les obres escollides pel Ministeri de Cultura del Principat per representar la literatura andorrana a la Fira Internacional del Llibre de Buenos Aires en l'edició del 2019.

## Obra

* Bastida, Carolina; Bertrana, Univers; Sistac, Ramon; Villaró, Albert. Llengua i Literatura a Andorra i als Pirineus. Andorra la Vella: Universitat d'Andorra, 2016. ISBN 978-99920-3-086-8.
* Bastida, Carli. Nou llegendes. Editorial Andorra Guies, 2011. ISBN 978-99920-53-43-0.

## Referències

* 1 2 3 Govern d'Andorra «Club de lectura sobre Nou llegendes, amb Carli Bastida». Agenda.ad, 29-01-2013.
* 1 2 3 «Entrevista a Carli Bastida al 'Sobrellengua', amb Marc Cortès (minut 2:35)». RTVA, Andorra Difusió, 04-11-2014. [Consulta: 7 novembre 2020].
* 1 2 Luengo, Andrés. «Un país a la butxaca». Periòdic d'Andorra, 12-04-2012. [Consulta: 19 novembre 2020].
* 1 2 «Grup de recerca en Llengües de l'UdA». [Consulta: 7 novembre 2020].
* 1 2 3 «Bastida Serra, Carolina | Percepció, llenguatge i temps». Universitat Autònoma de Barcelona (UAB). [Consulta: 7 novembre 2020].
* ↑ «L'UdA desenvoluparà quinze projectes de recerca durant els propers dos anys». Ràdio Valira, 20-12-2019. Arxivat de l'original el 2019-12-23. [Consulta: 29 desembre 2020].
* ↑ «Carolina Bastida obté un excel·lent 'cum laude' per la seva tesi doctoral defensada a l'UdA». Diari BonDia, 04-07-2017. [Consulta: 30 desembre 2020].
* ↑ Salazar, Jordi. «“El mòbil resta creativitat a l'hora d'expressar emocions”». Diari d'Andorra, 16-07-2017. [Consulta: 7 novembre 2020].
* ↑ «L'UdA consolida l'oferta de cursos virtuals amb les formacions de comunicació i llengua». Universitat d'Andorra, 22-09-2014 [Consulta: 29 desembre 2020].
* ↑ «Comissió Permanent». Xarxa Vives d'Universitats, n.d. [Consulta: 29 setembre 2020].
* ↑ Luengo, Andrés. «La poesia entra a l'aula (i s'hi queda tot el curs)». Periòdic d'Andorra, 17-09-2010. [Consulta: 20 novembre 2020].
* ↑ «Miquel Martí i Pol, protagonista del quart número de 'Portella'». RàdioSeu. Ajuntament de la Seu d'Urgell, 19-06-2012. [Consulta: 20 novembre 2020].
* 1 2 «S'enceta el projecte per donar a conèixer els joves artistes». Diari d'Andorra (Premsa andorrana), 10-05-2013. Arxivat de l'original el 2020-12-06. [Consulta: 19 novembre 2020].
* ↑ «Albert Salvadó i Teresa Colom representaran Andorra a la Fira Internacional del Llibre de Buenos Aires». Fòrum AD, 21-02-2019 [Consulta: 29 desembre 2020].
* ↑ «Un país sense literatura?». Diari d'Andorra, 23-05-2016. [Consulta: 30 desembre 2020].
* ↑ «L'UdA edita ‘Llengua i Literatura a Andorra i als Pirineus'». El Periòdic d'Andorra, 25-05-2016. [Consulta: 30 desembre 2020].

## Enllaços externs

* Fitxa a Traces: base de dades de llengua i literatura catalanes
* Catàleg Col·lectiu de les Universitats de Catalunya (CCUC).